Koji Uehara

Koji Uehara (上原 浩治 Uehara Kōji, uttales IPA: [ɯehara koːdʑi]; født 3. april 1975) er en japansk tidligere baseballspiller som deltok i De olympiske leker i 2004 i Athen og 2008 i Beijing.

Uehara vant en olympisk bronsemedalje i baseball under sommer-OL 2004 i Athen. Han var med på det japanske laget som kom på tredjeplass i turneringen bak Cuba og Australia. Japan tapte semifinalen til Australia 1–12, men vant bronsefinalen mot Canada 11–2.

Uehara underskrev kontrakt med Yomiuri Giants i 1999, og ble «Rookie of the Year» i Central League og vant Sawamura-prisen samme år (han vant samme pris i 2002 også).

Han spilte for Giants for det meste som starter i 10 sesonger, før han gikk som free agent til Major League Baseball i 2009 og underskrev kontrakt med Baltimore Orioles. Før han returnerte til Japan i 2018, da han igjen underskrev kontrakt med Yomiuri Giants, spilte han også for Texas Rangers, Boston Red Sox og Chicago Cubs.

I Major League Baseball spilte han 436 kamper: vant 22 av dem, tapte 26, reddet 95 og hadde 2,66 ERA (earned run average).

I Nippon Professional Baseball spilte han 312 kamper, vant 112 av dem, tapte 67, reddet 33 og hadde 3,02 ERA.

Sammen med Boston Red Sox vant han World Series i 2013.

Han la opp i mai 2019.

 OL-medaljer 
 16px|Bronse 2004  Athen -  Bronse i baseball  Japan

Referanser 

 Eksterne lenker 


Kategori:Japanske baseballspillere
Kategori:Olympiske bronsemedaljevinnere for Japan
Kategori:Medaljevinnere under Sommer-OL 2004
Kategori:Deltakere for Japan under Sommer-OL 2004
Kategori:Baseballspillere under Sommer-OL 2004
Kategori:Deltakere for Japan under Sommer-OL 2008
Kategori:Baseballspillere under Sommer-OL 2008
Kategori:Personer fra prefekturet Osaka
Kategori:Fødsler i 1975
Kategori:Olympiske medaljevinnere i baseball